สังคมข่าวหุ้น
ดัชนีหุ้นไทยปิดที่ระดับ 1,629.58 จุด ลดลง 13.72 จุด มูลค่าการซื้อขาย 72,642.09 ล้านบาท ติดตามบริษัทจดทะเบียนจะมีการทยอยประกาศผลประกอบการ
ดัชนีหุ้นไทยปิดที่ระดับ 1,629.58 จุด ลดลง 13.72 จุด มูลค่าการซื้อขาย 72,642.09 ล้านบาท ติดตามบริษัทจดทะเบียนจะมีการทยอยประกาศผลประกอบการ
9 พ.ค. 2565

ดัชนีหุ้นไทยปิดที่ระดับ 1,629.58 จุด ลดลง 13.72 จุด มูลค่าการซื้อขาย 72,642.09 ล้านบาท ติดตามบริษัทจดทะเบียนจะมีการทยอยประกาศผลประกอบการในไตรมาส 1/2565 ที่ออกมา รวมถึงทิศทางดอกเบี้ยสหรัฐฯ และแผนการลดงบดุล
จับตางบไตรมาส 1/2565 คาด IVL มีกำไรสุทธิ 8,107 ล้านบาท โต 50% จากปีก่อน รับผลบวกปริมาณขายกลุ่ม CPET เพิ่ม พร้อมปรับราคาขายฝั่งยุโรป หนุนอีบิตด้าฟื้นตัวมาก ขณะที่การล็อกดาวน์ในจีนทำซัพพลายตึงตัว โบรกเกอร์แนะ “ซื้อ” ราคาเป้าหมาย 60 บาท มองยังมีอัพไซด์ราว 34.83% จากราคาล่าสุดที่ 44.50 บาท
ล่าสุดราคาหุ้น WGE ที่ 1.75 บาท เพิ่มขึ้น 2.34% ตอบรับงบไตรมาส 1/2565 พลิกมีกำไรสุทธิ 15.19 ล้านบาท พร้อมมีรายได้รวม 515.84 ล้านบาท เพิ่มขึ้น 257.99% หลังทยอยบุ๊กแบ็กล็อก 2,534 ล้านบาท เดินหน้าประมูลงานใหม่ทั้งภาครัฐและเอกชน มูลค่าไม่ต่ำกว่า 8,000 ล้านบาท ตั้งเป้าหมายในปีนี้จะเพิ่มยอดงานในมือรอรับรู้รายได้อีก 2,000 ล้านบาท มั่นใจหนุนผลงานปีนี้โตก้าวกระโดด
SUPER เตรียมออกหุ้นกู้ มูลค่ารวมไม่เกิน 2,000 ล้านบาท อายุ 3 ปี ดอกเบี้ย 4.8% เสนอขายสถาบัน-ผู้ลงทุนรายใหญ่ ในช่วงวันที่ 20-22 มิ.ย. 2565 หวังนำเงินจากการออกหุ้นกู้ไปใช้คืนหุ้นกู้ที่ครบกำหนด 1,500 ล้านบาท ภายใน มิ.ย. 2565 และเพื่อใช้เป็นเงินทุนหมุนเวียน 800 ล้านบาท ภายในปี 2566 ด้าน “ทริสเรทติ้ง” จัดอันดับความน่าเชื่อถือ “BBB” แนวโน้ม “บวก”
เมื่อปลายเดือน เม.ย.ที่ผ่านมา UAC เซ็นสัญญาซื้อขาย RDF3 กับ KCL ผู้ผลิตปูนสำเร็จรูปชั้นนำในสปป.ลาว และยังเป็นบริษัทในเครือ SCG ร่วมลงนามในสัญญาซื้อขายขยะเชื้อเพลิง (RDF) ปริมาณ 15,000 ตัน/ปี เพื่อใช้เป็นเชื้อเพลิงในกระบวนการผลิตปูนซีเมนต์ของ KCL ตอกย้ำความสำเร็จการเข้าไปลงทุนในโครงการจัดการขยะเพื่อผลิตพลังงานทดแทนและแปรรูปเป็นผลิตภัณฑ์ที่นำกลับมาใช้ใหม่ ขณะเดียวกัน UAC เตรียมออกหุ้นกู้มูลค่ารวมทั้งสิ้นไม่เกิน 500 ล้านบาท อายุ 3 ปี ดอกเบี้ย 4.80% เสนอขายสถาบัน-ผู้ลงทุนรายใหญ่ ช่วงวันที่ 9-13 มิ.ย. 2565
PR9 หรือ โรงพยาบาลพระรามเก้า ร่วมมือกับ ช้อปปี้ ผู้นำแพลตฟอร์มอีคอมเมิร์ซในเอเชียตะวันออกเฉียงใต้และไต้หวัน #ยืน 1 ตัวจริงในการเป็นแพลตฟอร์มช้อปปิ้งออนไลน์ จัดแคมเปญ Shopee 5.15 Mid Month Sale ชวนผู้ที่หายจากโควิด-19 มาเช็กความแข็งแรงของร่างกาย กับ โปรแกรมตรวจสุขภาพหลังหายจากโควิด-19 เพราะถึงแม้โควิดจะหายแต่ร่างกายยังไม่เต็ม 100 ในราคาสบายกระเป๋า เริ่มเพียง 2,500 บาท นักช้อปสายสุขภาพ ห้ามพลาด! โดยสามารถเลือกซื้อแพ็กเกจได้ตั้งแต่วันนี้ถึง 30 พ.ค. 2565
WP เดินหน้ากลยุทธ์ขยายกลุ่มลูกค้าเจาะตลาดแก๊สหุงต้มทั่วประเทศ โดยเฉพาะภาคเหนือและอีสานของไทย จัดโรดโชว์แคมเปญ “วันนี้คุณใช้เวิลด์แก๊สแล้วหรือยัง” ลงพื้นที่ตลาด ร้านค้าสตรีทฟู้ด และแผงลอย เพื่อแนะนำผลิตภัณฑ์ มุ่งสร้างประสบการณ์เกี่ยวกับแบรนด์ พร้อมจัดกิจกรรมส่งเสริมการขาย และโปรโมชั่นหลากหลายรูปแบบ เพื่อกระตุ้นให้กลุ่มพ่อค้าแม่ค้ารู้จักและจดจำผลิตภัณฑ์แก๊สหุงต้มเวิลด์แก๊สมากขึ้น
ตลาดหลักทรัพย์ฯ ให้ PROEN เข้าข่ายมาตรการกำกับการซื้อขายในระดับ 2 ใช้เกณฑ์ห้าม Net Settlement, ห้ามคำนวณวงเงินซื้อขาย และ Cash Balance (ลูกค้าต้องวางเงินสดไว้ล่วงหน้ากับสมาชิกเต็มจำนวนก่อนซื้อหลักทรัพย์) ตั้งแต่วันที่ 9 พ.ค.-27 พ.ค. 2565 ส่งผลให้สภาพคล่องการเก็งกำไรปรับลง